stanford-oval/wikipedia huggingface dataset:
พ.ศ. 2530
วันเกิด > พฤศจิกายน

4 พฤศจิกายน -
วลีรัตน์ สีนวลจันทร์ นักร้องลูกทุ่งชาวไทย
ทีโอพี นักร้องชาวเกาหลีใต้
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2530
3 กุมภาพันธ์ – เจ้าชายโนบูฮิโตะ ทากามัตสึโนะมิยะ (ประสูติ 3 มกราคม พ.ศ. 2448)
22 กุมภาพันธ์ – แอนดี วอร์ฮอล ศิลปินชาวอเมริกัน (เกิด 6 สิงหาคม พ.ศ. 2471)
19 มีนาคม – หลุยส์ เดอ เบรย นักฟิสิกส์ชาวฝรั่งเศส (เกิด 15 สิงหาคม พ.ศ. 2435)
27 พฤษภาคม – จอห์น โฮเวิร์ด นอร์ทรอป นักชีวเคมีชาวอเมริกัน (เกิด 5 กรกฎาคม พ.ศ. 2434)
13 มิถุนายน – เจอรัลดีน เพจ นักแสดงชาวอเมริกัน (เกิด 22 พฤศจิกายน พ.ศ. 2467)
14 มิถุนายน – บูร์ฮันอุดดิน ฮาราฮัป นายกรัฐมนตรีคนที่ 9 ของอินโดนีเซีย (เกิด 27 ธันวาคม พ.ศ. 2460)
22 มิถุนายน – เฟรด แอสแตร์ นักแสดงชาวอเมริกัน (เกิด 10 พฤษภาคม พ.ศ. 2442)
17 สิงหาคม – รูดอล์ฟ เฮสส์ นักการเมืองชาวเยอรมนี (เกิด 26 เมษายน พ.ศ. 2437)
19 สิงหาคม – หม่อมเจ้าวงษ์มหิป ชยางกูร (ประสูติ 19 เมษายน พ.ศ. 2452)
26 สิงหาคม – เกออร์ค วิททิช นักเคมีชาวเยอรมัน (เกิด 16 มิถุนายน พ.ศ. 2440)
29 สิงหาคม – ลี มาร์วิน นักแสดงชาวอเมริกัน (เกิด 19 กุมภาพันธ์ พ.ศ. 2467)
20 ตุลาคม – อันเดรย์ คอลโมโกรอฟ นักคณิตศาสตร์ชาวรัสเซีย (เกิด 25 เมษายน พ.ศ. 2446)
19 พฤศจิกายน – อี บย็อง-ช็อล นักธุรกิจชาวเกาหลีใต้ ผู้ก่อตั้งซัมซุง (เกิด 12 กุมภาพันธ์ พ.ศ. 2453)
6 ธันวาคม – บะซเว นายกรัฐมนตรีคนที่ 2 ของพม่า (เกิด 17 ตุลาคม พ.ศ. 2458)
รางวัลและการเชิดชูเกียรติ > รางวัลโนเบล

สาขาเคมี – Donald J. Cram, Jean-Marie Lehn, Charles J. Pedersen
สาขาวรรณกรรม – โจเซฟ บรอดสกี
สาขาสันติภาพ – ออสการ์ อริอัส ซานเชซ
สาขาฟิสิกส์ – Johannes Georg Bednorz, Karl Alexander Müller
สาขาสรีรวิทยาหรือการแพทย์ – ซุซุมุ โทเนะกะวะ
สาขาเศรษฐศาสตร์ – Robert Solow
รางวัลและการเชิดชูเกียรติ > บุคคลแห่งปีของนิตยสารไทม์

มิคาอิล กอร์บาชอฟ
ลิโอเนล เมสซิ
เจอรัลดีน เพจ
มิคาอิล กอร์บาชอฟ
อริยา อรุณินท์

| ศาสตราจารย์ อริยา อรุณินท์ |
| --- | --- |

เกิด: 21 กุมภาพันธ์ พ.ศ. 2507 (60 ปี)
สัญชาติ: ไทย
มีชื่อเสียงจาก: ผู้ร่วมออกแบบงานผังของ สวนหลวง ร.9 และได้ออกแบบงานภูมิสถาปัตย์ พระราชานุสาวรีย์สมเด็จพระสุริโยทัย จังหวัดพระนครศรีอยุธยา
บิดามารดา: โอภาส อรุณินท์   ทันตแพทย์หญิงยิ่งกมล อรุณินท์
ศาสตราจารย์ อริยา อรุณินท์ (เกิด 21 กุมภาพันธ์ พ.ศ. 2507) อาจารย์ภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย กรรมการสภาสถาปนิกไทย (จากการแต่งตั้ง) พ.ศ. 2550–2553   คณะกรรมการบริหารสถาบันวิจัยสังคม จุฬาลงกรณ์มหาวิทยาลัย พ.ศ. 2551–2552  ที่ปรึกษาคณะอนุกรรมาธิการบริหารจัดการมรดกวัฒนธรรมในเขตศาสนสถานและสถานที่ศักดิ์สิทธิ์ คณะกรรมาธิการการศาสนา คุณธรรม จริยธรรม ศิลปะและวัฒนธรรม คณะกรรมาธิการวิสามัญศึกษาการตั้งถิ่นฐานและการผังเมือง  คณะอนุกรรมาธิการวิสามัญศึกษานโยบาย กฎหมาย และโครงสร้างหน่วยงานการตั้งถิ่นฐานและการผังเมือง  วุฒิสภา คณะกรรมการ/ที่ปรึกษา โครงการออกแบบอนุสรณ์สถาน ฯพณฯ ศาสตราจารย์ ม.ล. ปิ่น มาลากุล เพื่อประดิษฐาน ณ สนามหน้าหอประชุม โรงเรียนเตรียมอุดมศึกษา คณะทำงานการปฏิรูประบบการผังเมืองและการใช้พื้นที่ สภาขับเคลื่อนการปฏิรูปประเทศ เลขานุการคณะอนุกรรมาธิการปฏิรูประบบผังเมืองและการใช้พื้นที่ (ในส่วนคณะกรรมาธิการปฏิรูปทรัพยากรธรรมชาติและสิ่งแวดล้อม สภาปฏิรูปแห่งชาติ) ที่ปรึกษางานวางผังแม่บทโครงการศูนย์การเรียนรู้การพัฒนา ศูนย์ภูฟ้า อ.บ่อเกลือ และ ต้นน้ำห้วยลู่ จ.น่าน (โครงการพระราชดำริ ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี) และเป็นภูมิสถาปนิกผู้ร่วมออกแบบงานผังของ สวนหลวง ร.9 และผู้ออกแบบงานภูมิสถาปัตย์ พระราชานุสาวรีย์สมเด็จพระสุริโยทัย จังหวัดพระนครศรีอยุธยา
ได้รับพระบรมราชโองการ โปรดเกล้าฯ ให้ดำรงตำแหน่งศาสตราจารย์ ตั้งแต่วันที่ 22 ตุลาคม พ.ศ. 2561 ประกาศ ณ วันที่ 17 กันยายน 2564   นับเป็นศาสตราจารย์ท่านที่ 3 ของ ภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย
ประวัติ

อริยาเกิดเมื่อวันที่ 21 กุมภาพันธ์ พ.ศ. 2507 บุตรของโอภาส อรุณินท์ และทันตแพทย์หญิงยิ่งกมล อรุณินท์ เข้ารับการศึกษาในระดับปริญญาตรีที่ภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย และศึกษาต่อในระดับปริญญาโทที่ มหาวิทยาลัยโคโลราโด เดนเวอร์ในสหรัฐอเมริกา ปริญญาเอกที่สถาบันเทคโนโลยีแห่งเอเชีย
ผลงาน

อาจารย์อริยาเริ่มทำงานในตำแหน่งภูมิสถาปนิกภายใต้คำแนะนำของศาสตราจารย์เดชา บุญค้ำในโครงการสวนหลวง ร.9 หลังจากนั้นในระหว่างที่ศึกษาต่อในระดับปริญญาโท ได้ทำงานกับสำนักงานภูมิสถาปนิกดีไซน์เวิร์กชอป (Design Workshop Inc) ในเมืองเดนเวอร์ สหรัฐอเมริกา ภายหลังจบการศึกษาได้มาประจำที่กรมโยธาธิการในตำแหน่งภูมิสภาปนิก และได้ทำโครงการ พระราชานุสาวรีย์สมเด็จพระสุริโยทัย ที่ทุ่งมะขามหย่อง จังหวัดพระนครศรีอยุธยา และศูนย์ราชการจังหวัดอีกหลายแห่ง และในปี พ.ศ. 2532 ได้มาเป็นอาจารย์ประจำภาควิชาภูมิสถาปัตยกรรม ที่จุฬาลงกรณ์มหาวิทยาลัย มีผลงานตีพิมพ์จากสำนักพิมพ์ในประเทศเยอรมนี VDM Verlag Dr. Müller เป็นหนังสือชื่อ "Public Land Management Policy for Urban Vacant Land." Aruninta, A. และสำนักพิมพ์ในประเทศอังกฤษ Alpha Science International ชื่อหนังสือ "Landscape Architectural Design and Construction Technology" Aruninta, A.
อาจารย์อริยา ยังเป็นประธานกรรมการจัดงานการประชุมนานาชาติทางด้านภูมิสถาปัตยกรรม 2011 IFLA-Asia Pacific Regional Congress  และกรรมการตัดสินการประกวดแบบภูมิสถาปัตยกรรมระดับนานาชาติ ได้แก่ 1) 2017 SILA Awards โดย Singapore Institute of Landscape Architects 2) 2017 Gantim PALA Awards โดย Philippine Association of Landscape Architects  3) MLA Award  โดย ILAM - Institute of Landscape Architects Malaysia
ผลงาน > ผลงานหนังสือ

หนังสือ "Landscape Architectural Design and Construction Technology, the 2nd Edition" Aruninta, A.  ISBN 978-9-74033-870-3
หนังสือ "Landscape Architectural Design and Construction Technology, the 2nd Edition" Aruninta, A.  ISBN 978-1-78332-390-6
หนังสือชื่อ "Public Land Management Policy for Urban Vacant Land." Aruninta, A. ISBN 978-3-639-28594-9
หนังสือ "จากทฤษฎึ สู่ ปฏิบัติ สำหรับนักบริหารเมือง" ISBN 978-616-551-200-8 (ชุดสิ่งพิมพ์ในวาระครบรอบ 35 ปีของสถาบันวิจัยสังคม จุฬาลงกรณ์มหาวิทยาลัย)
หนังสือ "Landscape Architectural Design and Construction Technology" Aruninta, A.  ISBN 978-1-78332-274-9   , ISBN 978-974-03-3547-4
หนังสือ "การออกแบบและเทคโนโลยีการก่อสร้างภูมิสถาปัตยกรรม" ISBN 978-974-033-530-6
รางวัลและทุนการศึกษาที่ได้รับ

รางวัลสภาวิจัยแห่งชาติ : รางวัลวิทยานิพนธ์ดีเด่น ประจำปี 2554
วุฒิบัตรจาก Sciences-Po เมืองปารีส ประเทศฝรั่งเศส
ทุนรัฐบาลเนเธอร์แลนด์ (NFP) เกียรตินิยม หลักสูตร Environmental Planning and Management จาก IHS เมืองร็อตเตอร์ดัม ประเทศเนเธอร์แลนด์
ทุนวิจัย Canadian Universities Consortium
ทุนฟุลไบรท์ เป็นนักวิจัยที่ มหาวิทยาลัยอิลลินอยส์ ชิคาโก
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2558 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2557 –  เหรียญจักรพรรดิมาลา (ร.จ.พ.)
แหล่งข้อมูลอื่น

เว็บไซต์ส่วนตัวของอาจารย์อริยา อรุณินท์
เรซูเมของอาจารย์อริยา อรุณินท์
เมือง...ตามยถากรรม มุม'อริยา อรุณินท์' โดย เพ็ญลักษณ์ ภักดีเจริญ หนังสือพิมพ์ กรุงเทพธุรกิจ Life Style คอลัมน์ จุดประกาย ประจำวันที่ 19 กุมภาพันธ์ 2556
นนทรีย์ นิมิบุตร

| นนทรีย์ นิมิบุตร |
| --- | --- |

สารนิเทศภูมิหลัง
เกิด: 18 ธันวาคม พ.ศ. 2505 (61 ปี)
คู่สมรส: อัจฉรา นิมิบุตร
อาชีพ: ผู้กำกับภาพยนตร์, นักเขียนบทภาพยนตร์, โปรดิวเซอร์ภาพยนตร์
ปีที่แสดง: พ.ศ. 2540 - ปัจจุบัน
ผลงานเด่น: 2499 อันธพาลครองเมือง (2540) นางนาก (2542)
ฐานข้อมูล
IMDb
ThaiFilmDb
นนทรีย์ นิมิบุตร ชื่อเล่น อุ๋ย (เกิด 18 ธันวาคม พ.ศ. 2505 ที่จังหวัดนนทบุรี) เป็นทั้งผู้กำกับภาพยนตร์, ผู้อำนวยการสร้างภาพยนตร์ และนักเขียนบทภาพยนตร์ นับได้ว่าเป็นผู้บุกเบิกวงการภาพยนตร์ยุคใหม่ของไทย ตั้งแต่ที่ได้กำกับเรื่อง 2499 อันธพาลครองเมือง ออกฉายเมื่อ พ.ศ. 2540 และหนังประสบความสำเร็จอย่างสูง วงการหนังไทยยุคใหม่ก็ได้เริ่มต้นขึ้น ซึ่งช่วยฟื้นฟูให้อุตสาหกรรมหนังไทยเข้าถึงกลุ่มคนดูยุคใหม่ ๆ มากขึ้น หลังจากที่ยุค พ.ศ. 2530 - 2540 หนังไทยอยู่ในภาวะตกต่ำมาเป็นเวลานาน
ก่อนเข้าสู่วงการภาพยนตร์

สำเร็จการศึกษาระดับมัธยมจากโรงเรียนวัดเขมาภิรตาราม และระดับอุดมศึกษาคณะมัณฑนศิลป์ มหาวิทยาลัยศิลปากร เมื่อปีพ.ศ. 2530 หลังจากนั้น ได้เริ่มทำงานในวงการบันเทิงด้วยการเป็นผู้กำกับมิวสิกวิดีโอให้กับบริษัทผู้ผลิตเทปชั้นนำของประเทศไทย เมื่อ พ.ศ. 2537 และเริ่มทำงานด้านการผลิตสารคดีและละคร หลังจากนั้นจึงได้เข้าสู่วงการกำกับโฆษณาอีกหลายปี ได้รับรางวัล แทคท์ อวอร์ดถึงสองครั้ง
เข้าสู่วงการภาพยนตร์

เริ่มสู่การกำกับหนังเรื่องแรกชื่อ 2499 อันธพาลครองเมือง ซึ่งร่วมเขียนบทโดย วิศิษฏ์ ศาสนเที่ยง ตัวหนังมีเนื้อหาเกี่ยวกับแก๊งอันธพาลวัยรุ่นในยุค 2499 ซึ่งหนังเรื่องนี้ทำรายได้ในไทยถึง 75 ล้านบาท และได้รับเสียงตอบรับจากผู้ชมเป็นอย่างดี
หลังจากนั้นก็ได้กำกับภาพยนตร์เรื่องที่สอง คือ นางนาก ซึ่งหนังเรื่องนี้ ได้สร้างปรากฏการณ์ให้กับหนังสยองขวัญของไทยแนวใหม่ ด้วยการนำเรื่องเล่าท้องถิ่นที่เคยรู้จักกันดีอยู่แล้ว มาเสนอในรูปที่แปลกใหม่กว่าหนังผีเดิมๆที่เคยทำกันมาในยุคก่อน หนังเรื่องนี้การสร้างรายได้ถึง 149 ล้านบาท และมีผู้ชมชื่นชอบแทบทุกวัย ได้รับรางวัลในประเทศมามากมาย
ซึ่งหลังจากที่หนังทั้ง 2 เรื่องนี้ได้ฉายไป ถือได้ว่าเป็นการฟื้นฟูอุตสาหกรรมภาพยนตร์ของไทย ที่ซบเซามาอย่างนานถึงเกือบ 10 ปี ได้กลับมามีชีวิตชีวาใหม่อีกครั้ง และทำให้มีหนังไทยแนวใหม่ๆ ออกฉายมากขึ้นกว่ายุคก่อนๆ
ชีวิตส่วนตัว

มีภรรยาชื่อ นางอัจฉรา นิมิบุตร
ผลงาน > ผู้กำกับ

2499 อันธพาลครองเมือง (2540)
นางนาก (2542)
จัน ดารา (2544)
อารมณ์ อาถรรพณ์ อาฆาต (Three) (2545), ตอน The Wheel (San Geng)
โอเคเบตง (2546)
ภาพยนตร์สั้น The Ceiling (2548)
ปืนใหญ่จอมสลัด (2551)
Toyol  (อยู่ในระหว่างการพัฒนา)
ละครโทรทัศน์ ดิน น้ำ ลม ไฟ (2553) ทางช่อง 3
ละครโทรทัศน์ เหนือเมฆ (2553) ทางช่อง 3
เหรียญของพ่อ (2553)
คน-โลก-จิต (2555)
ละครโทรทัศน์ เหนือเมฆ 2 มือปราบจอมขมังเวทย์ (2555) ทางช่อง 3
Timeline จดหมาย ความทรงจำ (2557)
ของขวัญ (2560)
มนต์รักนักพากย์ (2566) เป็นภาพยนตรที่ออกฉายทาง เน็ตฟลิกซ์
ผลงาน > โปรดิวเซอร์

เสือ โจรพันธุ์เสือ (2541)
บางกอกเดนเจอรัส (2542)
ฟ้าทะลายโจร (2543)
บางระจัน (2543)
จัน ดารา (2544)
มนต์รักทรานซิสเตอร์ (2544)
Three , segment San Geng (The Wheel) (2002 )
เรื่องรัก น้อยนิด มหาศาล (2546)
เดอะ เลตเตอร์ จดหมายรัก (2547)
โหมโรง (2547)
The Eye 2 (2547)
หนูหิ่น เดอะมูฟวี่ (2549)
ปืนใหญ่จอมสลัด (2551)
สีเรียงเซียนโต๊ด (2557)
Timeline จดหมาย ความทรงจำ (2557)
คืนยุติ-ธรรม (2563)
ผลงาน > อื่นๆ

ละครโทรทัศน์ กาหลมหรทึก (2561) ทางช่องวัน 31 (ออกแบบงานสร้าง)
ละครโทรทัศน์ คือเธอ (2565) ทางช่อง 3 เอชดี            (ที่ปรึกษาด้านงานสร้าง โดยในช่วงแรกทำหน้าที่เป็นผู้กำกับก่อนจะส่งไม้ต่อให้กับอำไพพร จิตต์ไม่งง)
ผลงานแสดง > ละครโทรทัศน์

นางอาย (2559) (รับเชิญ)
ผลงานแสดง > ภาพยนตร์

เสือ โจรพันธุ์เสือ (2541)
รายชื่ออักษรย่อของโรงเรียนในประเทศไทย/ค-ง

รายชื่อคปวอักษรย่อของโรงเรียนในประเทศไทย สำหรับอักษรย่อที่ขึ้นต้นด้วยอักษรตั้งแต่ ค จนถึง ง
| --- | --- |
เนื้อหา:: ก ข ฃ ค ฅ ฆ ง จ ฉ ช ซ ฌ ญ ฎ ฏ ฐ ฑ ฒ ณ ด ต ถ ท ธ น บ ป ผ ฝ พ ฟ ภ ม ย ร ฤ ล ฦ ว ศ ษ ส ห ฬ อ ฮ
ฆ

ฆ. - โรงเรียนวัดฆ้อ จังหวัดตราด
ฆ.ค. - โรงเรียนฆ้องชัยวิทยาคม จังหวัดกาฬสินธุ์
ฆ.ท. - โรงเรียนฆังคะทวีศิลป์ จังหวัดนครศรีธรรมราช
ง

ง.บ.ร. - โรงเรียนงิ้วรายบุญมีรังสฤษดิ์ จังหวัดนครปฐม
ง.ว.
โรงเรียนงัวบาวิทยาคม จังหวัดมหาสารคาม
โรงเรียนงำเมืองวิทยาคม จังหวัดพะเยา
พระยามหามหิทธิวงศา (มหาวงศ์ ณ เชียงใหม่)

อำมาตย์เอก พระยามหามหิทธิวงษา (เจ้ามหาวงศ์ บุญทาวงศ์ษา) หรือนามเดิม เจ้าน้อยมหาวงศ์ บุญทาวงศ์ษา  เป็นเจ้าเมืองฝางองค์สุดท้าย เป็นต้นสกุล บุญทาวงศ์ษา
ประวัติ

เจ้าน้อยมหาวงศ์ เกิดเมื่อปี พ.ศ. 2369 เป็นพระราชบุตรของพระเจ้ามโหตรประเทศ (ราชบุตรองค์โตในพระยาธรรมลังกา กับแม่เจ้าฟองสมุทรราชเทวี)กับพระนางพิมพาราชเทวี
เจ้าน้อยมหาวงศ์ สมรสกับเจ้าอุบลวรรณา มีราชบุตร ราชธิดา ดังนี้
เจ้าราชบุตร คำแดง
เจ้าราชบุตรสุขเกษม
ราชธิดารสสุคนธ์
สมรสกับเจ้าแก้วกัลยา มี ราชธิดา 1 องค์ ไม่ปรากฎนาม
เจ้าเมืองฝาง

เจ้ามหาวงศ์ได้สถาปนาตนเองเป็นเจ้าหลวงเมืองฝาง มีพระนามว่าเจ้าหลวงมหามหิทธิวงษาไชยราชาธิบดี มีเมืองต่างๆอยู่ใต้การปกครองเช่นเมืองปั่น เมืองสวาท เมืองต่วน เมืองสาท แม่สะเรียง แม่ฮ่องสอน เชียงดาว และเมืองฝาง ในปัจจุบัน รวมทั้งเมืองสิบสองปันนา  เมืองฝาง(ที่ตั้งอยู่ในปัจจุบัน)ในขณะนั้นอาณาเขตแบ่งออกเป็นแคว้น โดยมีพ่อแคว้นเป็นหัวหน้า หรือเรียกว่า "พ่อแคว่น" ทั้งหมดแบ่งเป็น 7 แคว้นด้วยกัน คือ แคว้นในเวียง แคว้นม่อนปิ่น แคว้นแม่สาว แคว้นแม่นาวาง แคว้นแม่สูน แคว้นแม่งอน และแคว้นแม่ทะลบ
เจ้ามหาวงศ์ เป็นเจ้าเมืองฝาง โดยในรัชสมัยได้มีการสร้างศาลเจ้าหลักเมืองฝางขึ้น
เจ้ามหาวงศ์ ครองเมืองฝางจนถึงปี พ.ศ. 2459
เครื่องราชอิสริยาภรณ์

พ.ศ. 2441 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.) (เดิมชื่อ วิจิตราภรณ์)
อำเภอเขาคิชฌกูฏ

บทความนี้เกี่ยวกับอำเภอในจังหวัดจันทบุรี สำหรับพุทธศาสนสถานในประเทศอินเดีย ดูที่ เขาคิชฌกูฏ (ภูเขาในศาสนาพุทธ)
| อำเภอเขาคิชฌกูฏ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Khao Khitchakut
ยอดเขาคิชฌกูฏมีรอยพระพุทธบาทซึ่งเป็นที่เรียกกันทั่วไปว่า พระบาทเขาคิชฌกูฏ หรือ พระบาทพลวง ตั้งอยู่ที่ตำบลพลวง เป็นที่ประดิษฐานของรอยพระพุทธบาทที่อยู่สูงที่สุดในประเทศไทย สูงกว่า 1,050 เมตร จากระดับน้ำทะเล ถือว่าสูงที่สุดในเขตอุทยานแห่งชาติเขาคิชฌกูฏ
คำขวัญ: คิชฌกูฎเมืองแมน แคว้นรอยพระพุทธบาท ดารดาษไม้ผล เมืองคนคุณธรรม สวยล้ำน้ำตกกระทิง มิ่งเมืองเหลืองจันทบูร ศูนย์วัฒนธรรม
แผนที่จังหวัดจันทบุรี เน้นอำเภอเขาคิชฌกูฏ
พิกัด: 12°48′16″N 102°6′53″E﻿ / ﻿12.80444°N 102.11472°E﻿ / 12.80444; 102.11472
ประเทศ:  ไทย
จังหวัด: จันทบุรี
พื้นที่
 • ทั้งหมด: 830.2 ตร.กม. (320.5 ตร.ไมล์)
ประชากร (2566)
 • ทั้งหมด: 29,282 คน
 • ความหนาแน่น: 35.27 คน/ตร.กม. (91.3 คน/ตร.ไมล์)
รหัสไปรษณีย์ : 22210
รหัสภูมิศาสตร์: 2210
ที่ตั้งที่ว่าการ: ที่ว่าการอำเภอเขาคิชฌกูฏ หมู่ที่ 10 ถนนบำราศนราดูร ตำบลพลวง อำเภอเขาคิชฌกูฏ จังหวัดจันทบุรี 22210
 ส่วนหนึ่งของสารานุกรมประเทศไทย
เขาคิชฌกูฏ [เขา-คิด-ชะ-กูด] เป็นอำเภอหนึ่งของ จังหวัดจันทบุรี เดิมเป็นส่วนหนึ่งของ อำเภอมะขาม เป็นที่ตั้งของอุทยานแห่งชาติเขาคิชฌกูฏ และพระบาทเขาคิชฌกูฏ หรือ พระบาทพลวง เป็นที่ประดิษฐานของรอยพระพุทธบาทที่อยู่สูงที่สุดในประเทศไทย สูงกว่า 1,050 เมตร จากระดับน้ำทะเล ถือว่าสูงที่สุดในเขตอุทยานแห่งชาติเขาคิชฌกูฏ "รอยพระพุทธบาท” ค้นพบที่ยอดเขาพระบาทจากที่ทำการอุทยานเขาคิชฌกูฏราว 4 กิโลเมตร
หินลูกบาตรถือเป็นปรากฏการณ์ธรรมชาติสรรค์สร้างอันน่าทึ่งแห่งยอดเขาคิชฌกูฏ ที่หินก้อนใหญ่ยักษ์เช่นนี้สามารถตั้งอยู่บนชะง่อนผาที่ลาดเอียงอย่างมั่นคง ดูโดดเด่นจนบางครั้งคล้ายกับลอยอยู่เหนือลานหิน จึงเป็นเรื่องเล่าขานกันว่าหินลูกบาตรนี้ลอยอยู่เหนือพื้นดิน โดยเล่าต่อกันมาว่าเคยมีคนทดลองเอาเส้นด้ายลอดผ่านก้อนหินนี้ได้
ที่ตั้งและอาณาเขต

อำเภอเขาคิชฌกูฏมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอสอยดาว
ทิศตะวันออก ติดต่อกับอำเภอสอยดาว อำเภอโป่งน้ำร้อน และอำเภอมะขาม
ทิศใต้ ติดต่อกับอำเภอมะขาม อำเภอเมืองจันทบุรี และอำเภอท่าใหม่
ทิศตะวันตก ติดต่อกับอำเภอท่าใหม่และอำเภอแก่งหางแมว
ประวัติ

ท้องที่อำเภอเขาคิชฌกูฏเดิมเป็นส่วนหนึ่งของอำเภอมะขาม ทางราชการได้แบ่งพื้นที่การปกครองออกมาตั้งเป็น กิ่งอำเภอเขาคิชฌกูฏ ตามประกาศกระทรวงมหาดไทยเมื่อวันที่ 14 มิถุนายน พ.ศ. 2536 โดยมีผลบังคับตั้งแต่วันที่ 1 กรกฎาคม ปีเดียวกัน ชื่อของ "เขาคิชฌกูฏ" ที่เรียกเช่นนี้ก็เพราะมีชื่อเขาในกรุงราชคฤห์ในประเทศอินเดียลูกหนึ่งชื่อว่าเขาคิชฌกูฏ ฟังแล้วคล้ายกับว่าได้ไปยังนครราชคฤห์อันเป็นที่ประดิษฐานพระพุทธศาสนาของพระพุทธองค์ครั้งปฐมโพธิกาล ในตำนานศาสนาพุทธกล่าวไว้ว่า เขาคิชฌกูฏอยู่ทางทิศตะวันออกเฉียงใต้ของกรุงราชคฤห์ซึ่งเป็นเมืองหลวงสมัยก่อนนั้น (อินเดีย) แปลว่าภูเขาแร้งกระพือปีก มีคันธกุฎีอยู่บนยอดเขา และเคยเป็นสถานที่ประทับของพระพุทธเจ้าในอดีต เป็นความดำริของพระครูธรรมสรคุณซึ่งเป็นกรรมการและเป็นหลักในการพัฒนาพระบาทพลวงตั้งแต่ พ.ศ. 2515 ได้เสนอใช้ชื่อพระบาทเขาคิชฌกูฏ (พลวง) เหตุผลเพราะเมืองไทยเป็นเมืองพุทธศาสนาเจริญกว่าเมืองไหนๆ แม้กระทั่งประเทศอินเดีย จึงน่าจะใช้ชื่อนี้เป็นที่ระลึกถึงพระบรมศาสดา
และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอเขาคิชฌกูฏ โดยมีผลบังคับตั้งแต่วันที่ 8 กันยายน ปีเดียวกัน เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 และกลายเป็นอำเภอลำดับที่ 10 ของจังหวัดจันทบุรี
พ.ศ. 2530 ตั้งตำบลคลองพลู แยกออกจากตำบลตะเคียนทอง
พ.ศ. 2535 ตั้งตำบลชากไทย แยกออกจากตำบลพลวง
วันที่ 1 กรกฎาคม พ.ศ. 2536 แยกพื้นที่ตำบลชากไทย ตำบลพลวง ตำบลตะเคียนทอง และตำบลคลองพลูจากอำเภอมะขาม ไปตั้งเป็น กิ่งอำเภอเขาคิชฌกูฏ และกำหนดให้ขึ้นการปกครองกับอำเภอมะขาม
พ.ศ. 2536 ตั้งตำบลจันทเขลม แยกออกจากตำบลคลองพลู
พ.ศ. 2538 ยกฐานะจากสภาตำบลพลวงและสภาตำบลคลองพลู เป็นองค์การบริหารส่วนตำบลพลวงและองค์การบริหารส่วนตำบลคลองพลู
พ.ศ. 2539 ยกฐานะจากสภาตำบลชากไทยและสภาตำบลตะเคียนทอง เป็นองค์การบริหารส่วนตำบลชากไทยและองค์การบริหารส่วนตำบลตะเคียนทอง
พ.ศ. 2540 ยกฐานะจากสภาตำบลจันทเขลมเป็นองค์การบริหารส่วนตำบลจันทเขลม
พ.ศ. 2548 กำหนดเขตตำบลในท้องที่กิ่งอำเภอเขาคิชฌกูฏ โดยกำหนดให้ตำบลพลวงมีเขตการปกครองทั้งหมด 9 หมู่บ้าน และตำบลชากไทยมีเขตการปกครองทั้งหมด 8 หมู่บ้าน
วันที่ 23 สิงหาคม พ.ศ. 2550 จัดตั้งองค์การบริหารส่วนตำบลพลวงเป็นเทศบาลตำบลพลวง
วันที่ 8 กันยายน พ.ศ. 2550 ยกฐานะจากกิ่งอำเภอเขาคิชฌกูฏ อำเภอมะขาม เป็น อำเภอเขาคิชฌกูฏ
วันที่ 25 กรกฎาคม พ.ศ. 2551 จัดตั้งองค์การบริหารส่วนตำบลชากไทยเป็นเทศบาลตำบลชากไทย และจัดตั้งองค์การบริหารส่วนตำบลตะเคียนทองเป็นเทศบาลตำบลตะเคียนทอง
วันที่ 26 ตุลาคม พ.ศ. 2552 จัดตั้งองค์การบริหารส่วนตำบลจันทเขลมเป็นเทศบาลตำบลจันเขลม
วันที่ 30 กันยายน พ.ศ. 2554 จัดตั้งองค์การบริหารส่วนตำบลคลองพลูเป็นเทศบาลตำบลคลองพลู
การแบ่งเขตการปกครอง > การปกครองส่วนภูมิภาค

อำเภอเขาคิชฌกูฏแบ่งเขตการปกครองย่อยออกเป็น 5 ตำบล 45 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | ชากไทย | Chak Thai | 8 | 4,352 |
| 2. | พลวง | Phluang | 10 | 7,382 |
| 3. | ตะเคียนทอง | Takhian Thong | 9 | 4,646 |
| 4. | คลองพลู | Khlong Phlu | 10 | 6,645 |
| 5. | จันทเขลม | Chanthakhlem | 8 | 6,153 |
การแบ่งเขตการปกครอง > การปกครองส่วนท้องถิ่น

ท้องที่อำเภอเขาคิชฌกูฏประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลพลวง ครอบคลุมพื้นที่ตำบลพลวงทั้งตำบล
เทศบาลตำบลชากไทย ครอบคลุมพื้นที่ตำบลชากไทยทั้งตำบล
เทศบาลตำบลตะเคียนทอง ครอบคลุมพื้นที่ตำบลตะเคียนทองทั้งตำบล
เทศบาลตำบลจันทเขลม ครอบคลุมพื้นที่ตำบลจันทเขลมทั้งตำบล
เทศบาลตำบลคลองพลู ครอบคลุมพื้นที่ตำบลคลองพลูทั้งตำบล
สถานที่สำคัญ

อุทยานแห่งชาติเขาคิชฌกูฏ
มหาวิทยาลัยเทคโนโลยีราชมงคลตะวันออก วิทยาเขตจันทบุรี
รอยพระพุทธบาท วัดพลวง
วัดกระทิง
เขาคิชฌกูฏ อุทยานแห่งชาติเขาคิชฌกูฏ อยู่ในบริเวณพื้นที่ป่าเขาคิชฌกูฏหรือเขาพระบาท ท้องที่อำเภอมะขาม และอำเภอเขาคิชฌกูฏ จังหวัดจันทบุรี ประกอบด้วยภูเขา ทิวทัศน์ที่งดงาม มียอดเขาสูงสุดอยู่ในระดับความสูง 1,000 เมตร
อเมริกันไอดอล ฤดูกาลที่ 4

| อเมริกันไอดอล> ซีซั่น 4 |
| --- | --- |
ออกอากาศ: 18 มกราคม 2548 – 25 พฤษภาคม 2548
กรรมการ: พอลลา อับดุล ไซมอน คาวเวลล์ แรนดี แจ็คสัน
พิธีกร: ไรอัน ซีเครสท์
เครือข่าย/สถานี: ฟ็อกซ์บรอดแคสติง
สถานที่แข่งขันรอบชิงชนะเลิศ: โกดัก เธียเตอร์
ผู้ชนะ: แคร์รี อันเดอร์วูด
 แคร์รี อันเดอร์วูด ผู้ชนะอเมริกันไอดอล ฤดูกาลที่ 4
ภูมิลำเนา: เชโคทาห์, โอคลาโฮมา, สหรัฐอเมริกา
เพลง: "Inside Your Heaven"
แนวเพลง: คันทรีป๊อป
รองชนะเลิศ
โบ ไบซ์
ลำดับเหตุการณ์
◀ 2548 ►
อเมริกันไอดอล ฤดูกาลที่ 4 ออกอากาศตอนแรกเมื่อวันที่ 18 มกราคม พ.ศ. 2548 และออกอากาศตอนสุดท้ายในวันที่ 25 พฤษภาคม พ.ศ. 2548 โดยมี ไรอัน ซีเครสท์ รับหน้าที่เป็นพิธีกร และมี แรนดี แจ็คสัน, พอลลา อับดุล และ ไซมอน คาวเวลล์ รับหน้าที่กรรมการตัดลินในฤดูกาลนี้
ผู้ชนะในฤดูกาลนี้คือ แคร์รี อันเดอร์วูด สาวจากโอคลาโฮมา ในฤดูกาลนี้มียอดโหวตรวมทั้งหมดประมาณ 500 ล้านโหวต เฉพาะในรอบสุดท้ายของฤดูกาลนั้นมีจำนวนโหวต 37 ล้านโหวต
รอบคัดเลือก

รอบคัดเลือกนั้นถูกจัดขึ้นในเมืองต่างๆ ดังนี้
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| วันที่ออกอากาศ | เมืองที่คัดเลือก | วันที่คัดเลือก | สถานที่คัดเลือก | วันที่คัดเลือกรอบสอง | สถานที่คัดเลือกรอบสอง | ผู้ผ่านเข้ารอบ |
| 18 มกราคม 2548 | วอชิงตัน ดี.ซี. | 18 สิงหาคม 2547 | ศูนย์การประชุมวอชิงตัน | 20–21 สิงหาคม 2547 | โรงแรม เรเนซองส์ | 42 |
| 19 มกราคม 2548 | เซนต์หลุยส์, มิสซูรี | 8 สิงหาคม 2547 | เอ็ดเวิร์ด โจนส์ โดม | สิงหาคม 2547 | ฮิลตัน เซนต์หลุยส์ แอท เดอะ บอลล์พาร์ค | 32 |
| 25 มกราคม 2548 | นิวออร์ลีนส์, ลุยเซียนา | 31 สิงหาคม 2547 | ลุยเซียนาซูเปอร์โดม | 4–5 กันยายน 2547 | โรงแรม รูสเวลท์ นิวออร์ลีนส์ | 16 |
| 26 มกราคม 2548 | ลาสเวกัส, เนวาดา | 12 กันยายน 2547 | ออร์ลีนส์อารีน่า | 15–16 กันยายน 2547 | เอ็มจีเอ็ม แกรนด์ ลาสเวกัส | 24 |
| 1 กุมภาพันธ์ 2548 | คลีฟแลนด์, โอไฮโอ | 4 สิงหาคม 2547 | สนามกีฬาคลีฟแลนด์ บราวน์ส | 14–15 สิงหาคม 2547 | อินเตอร์คอนติเนนตัล คลีฟแลนด์ | 32 |
| 1 กุมภาพันธ์ 2548 | ออร์แลนโด, ฟลอริดา | 26 สิงหาคม 2547 | ศูนย์ประชุม ออเรนจ์ เคาน์ตี | 14 กันยายน 2547 | เอ็มจีเอ็ม แกรนด์ ลาสเวกัส | 16 |
| 2 กุมภาพันธ์ 2548 | ซานฟรานซิสโก, แคลิฟอร์เนีย | 5 ตุลาคม 2547 | คาว พาเลซ | 7–8 ตุลาคม 2547 | รีเจ็นซี เซ็นเตอร์ | 32 |
| จำนวนผู้เข้ารอบทั้งหมด | จำนวนผู้เข้ารอบทั้งหมด | จำนวนผู้เข้ารอบทั้งหมด | จำนวนผู้เข้ารอบทั้งหมด | จำนวนผู้เข้ารอบทั้งหมด | จำนวนผู้เข้ารอบทั้งหมด | 194 |
^a  ตามเดิมนั้น การคัดเลือกจะถูกจัดขึ้นที่ศูนย์ประชุมลาสเวกัส แต่ได้เปลี่ยนมาเป็นที่ ออร์ลีนส์อารีน่า ในนาทีสุดท้าย
^b  ผู้เข้าแข่งขันที่ทำการคัดเลือกที่เมืองออร์แลนโดได้ย้ายมาที่ลาสเวกัสในการคัดเลือกรอบสุดท้าย เนื่องจากเกิดพายุเฮอร์ริเคนขึ้น ซึ่งตารางการคัดเลือกเดิมนั้นคือวันที่ 6–7 กันยายน 2547แต่ได้ย้ายมาเป็นวันที่ 14 กันยายน 2547 เพื่อให้ตรงกับการคัดเลือกที่ลาสเวกัสนั่นเอง
สัปดาห์ฮอลลีวูด

จากรอบคัดเลือกนั้น มีผู้ผ่านเข้าสู่รอบสัปดาห์ฮอลลีวูดทั้งหมด 193 คน ผู้เข้าแข่งขันทั้งหมดถูกแบ่งออกเป็นกลุ่มชายและกลุ่มหญิงเพื่อทำการแสดง โดยทั้งสองกลุ่มจะทำการแสดงกันคนละวัน การคัดเลือกนั้นถูกจัดขึ้นที่ โรงละครออร์เฟี่ยม ในลอสแอนเจลิส โดยผู้เข้าแข่งขันจะต้องเลือกเพลงจาก 12 เพลงที่โปรดิวเซอร์ได้กำหนดไว้เพื่อทำการแสดงกับเปียโน และหลังจากจบการแสดงกลุ่ม ผู้ที่ทำผลงานได้ไม่ดีจะถูกคัดออกไป โดยมีผู้ที่ต้องออกจากการแข่งขันในรอบนี้ไปทั้งหมด 96 คน (ถูกคัดออก 95 คนและขอออกเอง 1 คน) เหลือผู้เข้าแข่งขัน 97 คนที่ผ่านเข้าสู่รอบต่อไปนั่นคือรอบการแสดงกลุ่ม ซึ่งเพลงที่ใช้ในการแสดงในรอบนี้ได้แก่ "I Can't Help Myself" ของ เดอะ โฟร์ ท็อปส์, "Get Ready" ของ เดอะเทมป์เทชันส์, "Jump Shout Boogie" ของ แบร์รี แมนิโลว์, "Please Mr. Postman" ของ เดอะมาร์เวลเลทส์ และ "Where Did Our Love Go" ของ เดอะซูพรีมส์ และหลังจากจบรอบนี้เหลือผู้เข้าแข่งขัน 75 คนผ่านเข้าสู่รอบต่อไป
ในรอบสุดท้าย ผู้ผ่านเข้ารอบจะได้ทำการแสดงแบบร้องเพลงสดต่อหน้าคณะกรรมการ และหลังจากการแสดงสิ้นสุดลง ผู้เข้าแข่งขันถูกแบ่งออกเป็น 4 กลุ่มเพื่อประกาศผล จากนั้น 2 จาก 4 กลุ่มถูกคัดออก ทำให้เหลือผู้ผ่านเข้ารอบเพียง 44 คนเท่านั้น และหลังจากกรรมการได้ทำการปรึกษากันแล้ว จึงได้ทำการคัดเลือกผู้ผ่านเข้ารอบเซมิไฟนอล 24 คนสุดท้าย แบ่งเป็นฝ่ายชาย 12 คน และฝ่ายหญิง 12 คน
รอบเซมิไฟนอล

ในฤดูกาลนี้ได้มีการจำกัดเพศของผู้ที่ผ่านเข้ารอบเพื่อให้มีความเท่าเทียมกัน โดยมีผู้ผ่านเข้ารอบเซมิไฟนอล 24 คน เป็นฝ่ายชาย 12 คนและฝ่ายหญิง 12 คน และในแต่ละสัปดาห์ของรอบเซมิไฟนอลนี้จะคัดผู้เข้าแข่งขันออกฝ่ายละ 2 คน เพื่อให้เหลือฝ่ายละ 6 คน เข้าสู่รอบ 12 คนสุดท้ายต่อไป
รอบเซมิไฟนอล > 24 คนสุดท้าย > ฝ่ายชาย

| ลำดับ | ผู้เข้าแข่งขัน | เพลง (ศิลปิน) | ผลการแข่งขัน |
| --- | --- | --- | --- |
| 1 | นิกโก สมิธ | "Part-Time Lover" (สตีวี วันเดอร์) | ผ่านเข้ารอบ |
| 2 | สก็อตต์ เซโวล | "You Are My Lady" (เฟรดดี แจ็คสัน) | ผ่านเข้ารอบ |
| 3 | แอนโทนี เฟโดโรฟ | "Hold on to the Nights" (ริชาร์ด มาร์กซ) | ผ่านเข้ารอบ |
| 4 | โบ ไบซ์ | "Drift Away" (จอห์น เฮนรี เคิร์ทซ) | ผ่านเข้ารอบ |
| 5 | ทราวิส ทัคเกอร์ | "My Cherie Amour" (สตีวี วันเดอร์) | ผ่านเข้ารอบ |
| 6 | คอนสแตนติน มารูลิส | "Kiss from a Rose" (ซีล) | ผ่านเข้ารอบ |
| 7 | เดวิด บราวน์ | "Never Can Say Goodbye" (เดอะแจ็กสันไฟฟ์) | ผ่านเข้ารอบ |
| 8 | จาเร็ด เยทส์ | "How Could I" (มาร์ก แอนโทนี) | ออกจากการแข่งขัน |
| 9 | อันวาร์ โรบินสัน | "Moon River" (แอนดี วิลเลียมส์) | ผ่านเข้ารอบ |
| 10 | จัดด์ แฮร์ริส | "Travelin' Band" (ครีเดนซ์ เคลียร์วอเทอร์ รีไววอล) | ออกจากการแข่งขัน |
| 11 | โจเซฟ มูเรนา | "How Am I Supposed to Live Without You" (ลอรา แบรนิแกน) | ผ่านเข้ารอบ |
| 12 | มาริโอ วาซเควซ | "Do I Do" (สตีวี วันเดอร์) | ผ่านเข้ารอบ |
รอบเซมิไฟนอล > 24 คนสุดท้าย > ฝ่ายหญิง

| ลำดับ | ผู้เข้าแข่งขัน | เพลง (ศิลปิน) | ผลการแข่งขัน |
| --- | --- | --- | --- |
| 1 | วอนเซลล์ โซโลมอน | "(Love Is Like a) Heat Wave" (มาร์ธาแอนด์เดอะแวนเดลลาส) | ผ่านเข้ารอบ |
| 2 | อแมนดา อวิลา | "How Am I Supposed to Live Without You" (ลอรา แบรนิแกน) | ผ่านเข้ารอบ |
| 3 | จาเนย์ แคสติน | "I Wanna Love You Forever" (เจสซิกา ซิมป์สัน) | ผ่านเข้ารอบ |
| 4 | แคร์รี อันเดอร์วูด | "Could've Been" (ทิฟฟานี) | ผ่านเข้ารอบ |
| 5 | ซาราห์ แมทเทอร์ | "Get Ready" (เดอะเทมป์เทชันส์) | ออกจากการแข่งขัน |
| 6 | เมลินดา ลิรา | "The Power of Love" (เจนนิเฟอร์ รัช) | ออกจากการแข่งขัน |
| 7 | นาเดีย เทอร์เนอร์ | "The Power of Love" (แอชลีย์ คลีฟแลนด์) | ผ่านเข้ารอบ |
| 8 | เซเลนา เรย์ | "I Will Love Again" (ลารา ฟาเบียน) | ผ่านเข้ารอบ |
| 9 | มิเคลาห์ กอร์ดอน | "Young Hearts Run Free" (แคนดี สตาตัน) | ผ่านเข้ารอบ |
| 10 | ลินด์ซีย์ คาร์ดิเนล | "Standing Right Next to Me" (คาร์ลา โบนอฟฟ์) | ผ่านเข้ารอบ |
| 11 | เจสสิกา เซียร์รา | "Against All Odds (Take a Look at Me Now)" (ฟิล คอลลินส์) | ผ่านเข้ารอบ |
| 12 | อโลฮา มิสเชวซ์ | "Work It Out" (บียอนเซ่ โนวส์) | ผ่านเข้ารอบ |